Tromsø ülikool
Tromsø ülikool on ülikool Tromsøs Norras, maailma põhjapoolseim ülikool. See asutati 1968. ja avati 1972. aastal. Tromsø ülikool on üks seitsmest ülikoolist Norras ning on Põhja-Norra suurim ülikool. Ülikooli peamised uurimisalad on virmaliste uurimine, kosmoseteadus, kalandusteadus, biotehnoloogia, keeleteadus, telemeditsiin ning multikultuurse ühiskonna ja saami kultuuri uurimine. Samuti tegeleb ülikool paljude Arktika uuringute projektidega.